15.6.2004 Den Europæiske Unions Tidende L 213/5 II (Retsakter, hvis offentliggørelse ikke er obligatorisk) RÅDET RÅDETS BESLUTNING af 8. juni 2004 om indførelse af visuminformationssystemet (VIS) (2004/512/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 66, under henvisning til forslag fra Kommissionen, under henvisning til udtalelse fra Europa-Parlamentet, og ud fra følgende betragtninger: Det Europæiske Råd i Sevilla den 21.-22. juni 2002 gav indførelse af et fælles visumidentifikationssystem højeste prioritet og opfordrede til at indføre det snarest muligt på grundlag af en feasibility-undersøgelse og de retnings- linjer, Rådet vedtog den 13. juni 2002. Den 5.-6. juni 2003 hilste Rådet den feasibility-undersø- gelse velkommen, som Kommissionen havde fremlagt i maj 2003, bekræftede målsætningerne for VIS som skit- seret i retningslinjerne og opfordrede Kommissionen til at fortsætte sit forberedende arbejde med udvikling af VIS i samarbejde med medlemsstaterne på grundlag af en centraliseret arkitektur under hensyntagen til muligheden for en fælles teknisk platform med Schengen-informati- onssystemet (SIS II). Det Europæiske Råd i Thessaloniki den 19.-20. juni 2003 fandt det nødvendigt, at der efter feasibility-undersø- gelsen snarest muligt fastlægges retningslinjer for plan- lægningen af udviklingen af VIS, det rette retsgrundlag for dets oprettelse samt tildelingen af de nødvendige finansielle midler. Denne beslutning udgør det påkrævede retsgrundlag for opførelse af de nødvendige bevillinger til udvikling af VIS på Den Europæiske Unions almindelige budget og gennemførelse af denne del af budgettet, herunder de nødvendige forberedende foranstaltninger vedrørende biometrisk identifikation, som skal indføres på et senere tidspunkt i overensstemmelse med Rådets konklu- sioner af 19. februar 2004. De nødvendige foranstaltninger til gennemførelse af denne beslutning bør vedtages i overensstemmelse med Rådets afgørelse 1999/468/EF af 28. juni 1999 om fast- sættelse af de nærmere vilkår for udøvelsen af de gennemførelsesbeføjelser, der tillægges Kommissionen ()). Det udvalg, der skal bistå Kommissionen, bør træde sammen i to forskellige sammensætninger alt efter den dagsorden, det skal behandle. Målet for denne beslutning, nemlig udviklingen af et fælles visuminformationssystem, kan ikke i tilstrækkelig grad opfyldes af medlemsstaterne og kan derfor på grund af handlingens omfang og virkninger bedre udføres på fællesskabsplan; Fællesskabet kan derfor træffe foranstalt- ninger i overensstemmelse med subsidiaritetsprincippet, jf. traktatens artikel 5. I overensstemmelse med propor- tionalitetsprincippet, jf. nævnte artikel, går denne beslut- ning ikke ud over, hvad der er nødvendigt for at nå dette mål. Denne beslutning respekterer de grundlæggende rettig- heder og overholder de principper, der anerkendes i Den Europæiske Unions charter om grundlæggende rettigheder. I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i vedta- gelsen af denne beslutning, som derfor ikke er bindende for og ikke finder anvendelse i Danmark. Inden seks måneder efter at Rådet har vedtaget denne beslutning til udbygning af Schengen-reglerne efter bestemmelserne i tredje del, afsnit IV, i traktaten om oprettelse af Det Europæiske Fællesskab, træffer Danmark afgørelse om, hvorvidt det vil gennemføre beslutningen i sin nationale lovgivning, jf. artikel 5 i protokollen om Danmarks stil- ling. (1) EFT L 184 af 17.7.1999, s. 23.